Lav et referat af nedenstående tekst:

Tekst:
En 48-årig kvinde og hendes 66-årige mand blev lørdag aften holdt som gidsler i op mod fire timer i et hus i Vestervig nær Thisted, mens trusler og vold væltede ned over parret. Midt- og Vestjyllands Politi har sigtet kvindens 54-årige eksmand for frihedsberøvelse, trusler og vold, da han angiveligt har nikket den 66-årige mand en skalle og slået ham med en jernstang. - Han har slået manden og nikket ham en skalle, men der er ikke påført alvorlig skade. Det er ikke første gang, at han har truet ekskonen, siger vagtchef Henrik Nielsen til Ritzau. Eksmanden indfandt sig ifølge politiet på parrets adresse i Vestervig lørdag aften. Først klokken 00.29 natten til søndag lykkedes det at slå alarm til politiet. - Den 35-årige er vist blevet mere og mere beruset i løbet af de fire-fem timer, som frihedsberøvelsen ifølge dem selv varede, og så ser de et snit til at ringe til os, mens han er på toilettet, fortæller vagtchefen. Politiet kræver den 35-årige varetægtsfængslet ved et grundlovsforhør ved Retten i Herning søndag. /ritzau/

Referat:
En 54-årig mand er anholdt for at tage ekskone og hendes nye mand som gidsel i flere timer i Vestervig ved Thisted.